section_heading: Orbita
paragraph_text: Komet C/2012 S1 prošao je kroz perihel 28. studenog 2013. godine na udaljenosti od 0.012 AJ (1,8 milijuna km) od središta Sunca. S obzirom kako je radijus Sunca 695.000 km, komet je prošao na samo 1,1 milijun km iznad njegove površine. Putanja kometa je bila gotovo parabolična što ukazuje na mogućnost kako je ovo kometu prvi prolazak kroz unutrašnji sunčev sustav, tj. da se radi o "svježem" objektu iz Oortova oblaka. Kako se komet približavao Suncu tako je prošao kraj Marsa 1. listopada i to na udaljenosti od 10,8 milijuna km. Najbliži prolaz kometa kraj Zemlje se trebao dogoditi 26. prosinca 2013. i to na udaljenosti od 63 milijuna km.